Laurence Harvey
Laurence Harvey (rođen kao Laruschka Mischa Skikne; 1. oktobar 192825. novembar 1973) bio je južnoafričko-britanski glumac, najpoznatiji po nizu zapaženih nastupa u nekim najznačajnijih britanskih i hollywoodskih filmova 1960-ih. Slavu je stekao 1959. godine u socijalnoj drami Put u visoko društvo, ali se najviše ističe uloga rastrojenog i manipuliranog veterana Raymonda Shawa u špijunskom trileru Mandžurijski kandidat iz 1962. godine.

Biografija

Rodio se kao Laruschka Mischa Skikne u jevrejskoj porodici u Litvi. Kada je imao pet godina, sa roditeljima je njemačkim putničkim brodom SS Adolph Woermann otputovao u Južnu Afriku te se naselio u Johannesburgu. Tamo je preuzeo ime Harry Skine. Sa njim se za vrijeme Drugog svjetskog rata priključio južnoafričkoj vojsci, te je otkrio talent za glumu kada je raspoređen u zabavljačku jedinicu.

Skikne se poslije rata preselio u London, gdje je upisao prestižnu Kraljevsku akademiju dramskih umjetnosti, ali ju je napustio već nakon tri mjeseca kako bi započeo profesionalnu karijeru na pozornici i filmu. Ime je 1948. godine promijenio u "Laurence Harvey" kada je studio British Lion Productions zaključio kako prezime "Skikne" neće biti atraktivno publici njegovog filmskog prvijenca House of Darkness. Harvey je tokom sljedećih nekoliko godina nastupao uglavnom u sporednim ulogama, ali mu je značajan poticaj karijeri bio angažman za studio Romulus Films koji su vodili braća John i James Woolf, pri čemu je James, koji je u privatnom životu bio homoseksualac, posebno hvalio markantnog Harveya, koji će zbog toga, ali i javnih veza i brakova sa ženama decenijama starijim od sebe, često biti predmet špekulacija o vlastitoj seksualnoj orijentaciji. 

Ključni događaj Harveyeve karijere je bio angažman u filmu Put u visoko društvo 1959. godine, koji mu je donio Nagradu BAFTA za najboljeg glumca kao i nominaciju za Oscar. Uloga Joe Lamptona, koju će 1965. ponoviti u nastavku Life at the Top, je privukla pažnju hollywoodskih producenata; tako je već 1960. godine nastupio zajedno sa Elizabeth Taylor u drami BUtterrfield 8, te tumačio lik pukovnika Williama Baretta Travisa u historijskom epu Alamo. Poslije toga je 1962. slijedila uloga u Mandžurijskom kandidatu, koja se smatra vrhuncem njegove karijere, a nakon koje Harvey nije uspio ponoviti sličan uspjeh.

Na Harveyjevu karijeru je uticalo to što je, po svjedočenju poznanika i prijatelja, uz nesporni talent posjedovao i izuzetno "težak" karakter, koji je posebno dolazio od izražaja u radu sa kolegama, a za što se kao primjer ističe film Of Human Bondage 1964. godine, koji je jedva dovršen zbog otvorenog neprijateljstva sa partnericom Kim Novak. U posljednjim godinama života je uglavnom nastupao u sporednim ulogama i raznim opskurnim projektima, povremeno eksperimentirajući sa karijerom režisera i producenta.

Harvey je na početku karijere živio sa starijom glumicom Hermionne Baddeley, koju je 1951. napustio radi kolegice Margaret Leighton, sa kojom je imao kratkotrajni brak od 1955. do 1957. godine. Godine 1968. se oženio za Joan Perry, udovicu nekadašnjeg hollywoodskog mogula Harryja Cohna koja je od njega bila starija 17 godina. Nju je napustio nakon četiri godine i oženio se za manekenku Paulene Stone sa kojom je ostao do smrti i imao kćer Domino Harvey, koja će kasnije postati poznata kao lovac na ucjene.  

Harvey, koji je bio strastveni pušač, preminuo je od raka želuca u dobi od 45 godina. Njegova je smrt bila razlogom zbog čega je The Deep, triler Orsona Wellesa sniman 1960-ih na jadranskoj obali ostao nedovršen.

Filmografija

Film

Televizija

Izvori

Vanjske veze

 
 
 
 
 
 Laurence Harvey Britmovie 

Južnoafrički teatarski glumci
Južnoafrički filmski glumci
Britanski teatarski glumci
Britanski filmski glumci